Държавен вестник, бр. 73, 2021 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  73
129 
  ■ Глава 2.8 
Клас 8 - Корозивни вещества 
2.8.1 
  Определение, общи положения и свойства 
2.8.1.1 
 Определение 
2.8.1.1.1 
Корозивните вещества са вещества, които чрез химическо действие могат да причинят необратими 
увреждания на кожата или, в случай на изтичане, да повредят или дори да унищожат други стоки 
или транспортни средства. 
2.8.1.1.2 
Общите разпоредби за класифициране на веществата и смесите, които са корозивни за кожата, са 
посочени в раздел 2.8.2. Корозивното действие върху кожата се отнася до появата на необратимо 
увреждане на кожата, а именно видима некроза, преминаваща през епидермиса в дермиса, 
възникнала след експозиция на вещество или смес. 
2.8.1.1.3 
Течностите и твърдите вещества, които могат да се превърнат в течности по време на превоз, за 
които е преценено, че не са корозивни за кожата, все пак следва да се разглеждат с оглед на 
потенциала им да причинят корозия на определени метални повърхности в съответствие с 
критериите в 2.8.3.3.2. 
2.8.1.2 
Свойства 
2.8.1.2.1 
В случаите, когато се очакват особено тежки телесни повреди, в списъка на опасните товари в 
глава 3.2 се прави бележка за този ефект в частта „причинява (тежки) изгаряния на кожата, очите и 
лигавиците“. 
2.8.1.2.2 
 Много вещества са достатъчно летливи, за да отделят пари, дразнещи носа и очите. Този факт е 
посочен в списъка на опасните товари в глава 3.2 чрез думите „парите дразнят лигавиците“. 
2.8.1.2.3 
 Някои вещества могат да отделят токсични газове, когато се разлагат при много високи 
температури. В тези случаи в списъка на опасните товари в глава 3.2 се използват думите „при 
пожар отделя токсични газове“. 
2.8.1.2.4 
 Освен прякото разрушително действие при контакт с кожата или лигавиците, някои вещества от 
този клас са токсични или вредни. Може да се получи отравяне, ако бъдат погълнати или ако 
парите им бъдат вдишани; някои от тях дори могат да проникнат през кожата. Когато е 
целесъобразно, се прави изявление в този смисъл в списъка на опасните товари в глава 3.2. 
2.8.1.2.5 
 Всички вещества от този клас имат повече или по-малко разрушителен ефект върху материали 
като метали и текстил. 
2.8.1.2.5.1 
В списъка на опасните товари терминът „корозивно за повечето метали“ означава, че всеки метал, 
който може да е част от кораб или неговия товар, може да бъде атакуван от веществото или 
неговите пари. 
2.8.1.2.5.2 
Терминът „корозивно за алуминий, цинк и калай“ означава, че желязото или стоманата не се 
повреждат при контакт с веществото. 
2.8.1.2.5.3 
Някои вещества от този клас могат да причинят корозия на стъкло, фаянсови съдове и други 
силициеви материали.  Когато е целесъобразно, това е посочено в списъка на опасните товари в 
глава 3.2. 
2.8.1.2.6 
 Много вещества от този клас стават корозивни само след като са реагирали с вода или с влага във 
въздуха. Този факт е посочен в списъка на опасните товари в глава 3.2 с думите „при наличие на 
влага…“. Реакцията на водата с много от веществата се придружава от освобождаване на 
дразнещи и корозивни газове. Такива газове обикновено са под формата на пари във въздуха. 
2.8.1.2.7 
 Някои вещества от този клас генерират топлина при реакция с вода или органични материали, 
включително дървесина, хартия, влакна, някои омекотителни материали и някои мазнини и масла. 
Когато е целесъобразно, това е посочено в списъка на опасните товари в глава 3.2. 
130 
2.8.2   Общи разпоредби за класификация 
2.8.2.1 
 Веществата и смесите от клас 8 са разпределени между трите опаковъчни групи в зависимост от степента 
си на опасност при превоз: 
.1    Опаковъчна група I: много опасни вещества и смеси; 
.2    Опаковъчна група II: вещества и смеси, представляващи средна опасност;  
.3 Опаковъчна група III: вещества и смеси, които представляват незначителна опасност. 2 
 
2.8.2.2 
 Разпределянето на веществата, изброени в списъка на опасните товари в глава 3.2, между опаковъчните 
групи от клас 8 е направено на база натрупания опит, като са взети предвид такива допълнителни фактори 
като опасност от вдишване (вижте 2.8.2.4) и реактивност с вода (включително образуване на опасни 
продукти на разлагане). 
2.8.2.3 
 Новите вещества и смеси могат да бъдат причислени към опаковъчните групи въз основа на 
продължителността на контакта, необходим за създаване на необратимо увреждане на кожната тъкан в 
съответствие с критериите в 2.8.3. Като алтернатива, за смесите могат да се използват критериите от 
2.8.4. 
2.8.2.4 
 Вещество или смес, които отговарят на критериите за клас 8 и имат инхалациона токсичност на прах и 
мъгла (LC50) в диапазона на опаковъчна група I, но токсичност при поглъщане или контакт с кожата само в 
диапазона на опаковъчна група III или по-малко, се причисляват към клас 8 (вижте забележката в 
2.6.2.2.4.1). 
2.8.3   Определяне на опаковъчна група за вещества и смеси 
2.8.3.1 
 Наличните данни за хора и животни, включително информацията от еднократна или многократна 
експозиция, са първият ред на оценка, тъй като дават информация, пряко свързана с въздействията върху 
кожата. 
2.8.3.2 
 При определянето на опаковъчната група в съответствие с 2.8.2.3 се взема предвид натрупаният опит в 
случаи на случайна експозиция. При липса на опит групирането се основава на данни, получени от 
експерименти в съответствие с инструкция за изпитване 404*  или 435 на ОИСР.†  Вещество или смес, за 
които е определено, че не са корозивни в съответствие с инструкция за изпитване 430‡  или 431§ на ОИСР, 
може да се считат за некорозивни за кожата за целите на настоящите разпоредби без допълнително 
изпитване. 
2.8.3.3 
 Опаковъчните групи се определят за корозивни вещества в съответствие със следните критерии (вижте 
таблица 2.8.3.4): 
.1  Опаковъчна група I се определя за веществата, които причиняват необратимо увреждане на кожната 
тъкан в рамките на период на наблюдение до 60 минути, започващ след време на експозиция от три 
минути или по-малко. 
.2  Опаковъчна група II се определя за вещества, които причиняват необратимо увреждане на кожната 
тъкан в рамките на период на наблюдение до 14 дни, започващ след време на експозиция от повече 
от три минути, но не повече от 60 минути. 
.3    Опаковъчна група III се определя за вещества, които: 
.1  причиняват необратимо увреждане на кожната тъкан в рамките на период на наблюдение до 14 
дни, започващ след време на експозиция от повече от 60 минути, но не повече от 4 часа; или 
.2  не се приемат за способни да причинят необратимо увреждане на кожната тъкан, но които 
подлагат на корозия стоманени или алуминиеви повърхности със скорост, надвишаваща 6,25 mm 
годишно при температура на изпитване 55°C, когато се изпитват върху двата материала. За 
целите на изпитването на стомана се използва тип S235JR+CR (1.0037 респ. St 37-2), 
S275J2G3+CR (1.0144 респ. St 44-3), ISO 3574 или Unified Numbering System (UNS) G10200 или 
подобен тип или SAE 1020, а за изпитване на алуминий, без покритие - типове 7075-T6 или 
AZ5GU-T6. Допустимо изпитване е посочено в Ръководството за изпитвания и критерии, част III, 
раздел 37. 
Забележка: Когато първоначално изпитване върху стомана или алуминий показва, че изпитваното вещество е корозивно, не 
се изисква последващо изпитване върху другия метал. 
*  Инструкция за изпитване на химикали на ОИСР №404 „Остро дразнене на кожата/Корозия“, 2015 г. 
†  Инструкция за изпитване на химикали на ОИСР №435 „Ин витро мембранен бариерен тест за корозия на кожата“, 2015 г. 
‡  Инструкция за изпитване на химикали на ОИСР №430 „Ин витро корозия на кожата: Транскутанен тест за електрическо 
съпротивление (TER)“, 2015 г. 
§  Инструкция за изпитване на химикали на ОИСР №431 „Ин витро корозия на кожата: Тест върху модел на човешка кожа“, 2015г.